**Latvijas tūrisma konsultatīvās padomes**

**Tūrisma mītņu un ēdināšanas uzņēmumu apakšgrupas**

2021.gada 21.maija sanāksme tiešsaistē

Dalībnieki:

1. Santa Graikste, Latvijas Viesnīcu un restorānu asociācija
2. Inta Tomsone, Latvijas Viesnīcu un restorānu asociācija
3. Jānis Naglis, Latvijas Viesnīcu un restorānu asociācija
4. Aleksandra Gavrilova, Ekonomikas ministrija
5. Dace Butāne, Ekonomikas ministrija
6. Jānis Naglis, Latvijas Tūrisma konsultatīvās padomes vadītājs
7. Andris Kalniņš, Latvijas Viesnīcu un restorānu asociācija
8. Anita Priedīte, LIAA Tūrisma departaments
9. Dace Laizāne,  Zemgales tūrisma asociācija
10. Henriks Danusevičs, Latvijas Tirgotāju asociācija
11. Ilona Kiukucāne Latvijas Viesnīcu un restorānu asociācija
12. Inese Šīrava, Latvijas Investīciju un attīstības aģentūra
13. Jānis Jenzis Nacionālās kultūras padomes loceklis
14. Lana Kutiščeva,  Latvijas veselības tūrisma klasteris
15. Linda Ziediņa-Ērgle, LIAA Tūrisma departaments
16. Maija Beķere, Latvijas Viesnīcu un restorānu asociācija
17. Nelda Sniedze, Latvijas Kempingu asociācija
18. Jānis Priede, Latvijas Kongresu biedrība
19. Inese Turkupole – Zilpure, Zemgales tūrisma asociācija
20. Dainis Domiņš, Latvijas Tirgotāju asociācija
21. Aleksandra Stramkale, Jūrmalas Tūrisma informācijas centrs

Protokolē:

Māra Braslava, Ekonomikas ministrija

**Santa Graikste** atklāj sanāksmi, informē par ES pieņemtajām vadlīnijām nebūtiskas ceļošanas ierobežojumu atcelšanai, pauž cerību, ka tās drīz tiks ieviestas Latvijā.

Informē par apakšgrupas izveides pamatojumu un mērķiem, sastāvu.

Apakšgrupas dalībnieku iepazīšanās, pārstāvēto nozaru identificēšana.

**Jānis Naglis** nosauc darba grupas tēmas: ilgtermiņā - tūrisma regulācijas jautājumi, tūristu mītņu klasifikācija un juridiskais statuss, īstermiņā - izdzīvošana un atveseļošanās no krīzes tuvāko 5 gadu laikā. Šodienas sēdē – atbalsta mehānismu pagarināšana. Pateicas Ekonomikas ministrijai par atbalstu.

**Santa Graikste** turpina par darba grupas uzdevumiem: grozījumi tūrisma likumā – iekļaut hosteļu un viesu dzīvokļa terminus, klasteru programma un ēdināšanas sektora iespējas to izmantot, digitalizācija un tehnoloģiju ieviešana naktsmītņu un ēdināšanas sektorā, minētā atveseļošanās no krīzes.

**Lana Kutiščeva** – vēlas izskatīt SPA pakalpojumu, baseinu, piršu atļaušanu vakcinētajiem tūrisma mītnēs.

**Dace Butāne** komentē par pēdējiem valdības lēmumiem un progresu attiecībā uz SPA pakalpojumu sniegšanu. No 15. jūnija jauni noteikumi par pasākumiem grupās.

**Jānis Priede** lūdz iekļaut dienaskārtībā jautājumu par iespēju viesnīcu viesiem ļaut ēst viesnīcas restorānā.

**Dace Butāne** informē, ka pirmām kārtām tiek strādāts pie digitālā sertifikāta ieviešanas, bet pēcāk tiks strādāts arī pie pakalpojumu sniegšanas tūristiem.

**Dainis Domiņš** redzams, ka nav pieauguma no āra terašu atvēršanas, nākamais solis varētu būt atļaut vienai mājsaimniecībai ēst pie viena galda iekštelpās un turpināt soli pa solim izteikt nākamos priekšlikumus OVG grupā.

**Dace Butāne** šobrīd nākamais solis būtu visi veikali, pēc kā varētu sekot citi ierobežojumu atvieglojumi.

**Jānis Naglis** aicina virzīt priekšlikumu par ēdināšanu viesnīcu restorānos nekavējoties, izvirzot drošības prasības (distance, kapacitāte).

**Jānis Jenzis** piekrīt, nolemj kopā Jāni Priedi sagatavot sanitāros protokolus, lai 26.05. virzītu OVG. Aicina maksimāli izvairīties no pakalpojumu sniegšanas atļaušanas tikai vakcinētajiem iedzīvotājiem.

**Dace Butāne** – SPA pakalpojumi tiek klasificēti kā skaitstumkopšana, nevis tūrisms; vakcinēts pakalpojuma sniedzējs varēs pieņemt nevakcinētu klientu.

**Santa Graikste** informē par grozījumu virzību atbalsta pasākumu turpināšanai.

Informē par virzību hosteļu un viesu dzīvokļu jautājuma sakārtošana. Tiks izveidota EM darba grupa.

**Dace Butāne** informē, ka par jautājumu jau ir bijusi viena darba grupa, visdrīzāk būs nepieciešami grozījumi Tūrisma likumā un jauni MK noteiktumi.

**Jānis Naglis** aicina piesaistīt darba grupai arī Hosteļu asociācijas pārstāvi.

**Dace Butāne** precizē, ka licencēšana attiektos uz noteikta apjoma un intensitātes viesu uzņemšanu, nevis individuāliem dzīvokļiem, ko izīrē īstermiņā.

**Santa Graikste** pauž, ka šai jautājumā būtu jākonsultējas ar VID un jāņem vērā nodokļu maksājumu apjoms.

**Dace Butāne**: aicina domāt par bezkontakta reģistra ieviešanu viesnīcām.

**Santa Graikste** atbild uz jautājumu apstiprinošai, ka viesnīcu atbalsta programma Covid-19 inficēto un kontatkpersonu izmitināšanai ir pagarināta.

**Dace Butāne** papildina, ka programma beidzas 31. jūlijā (pēdējā izmitināšanas diena).

**Santa Graikste** noslēdz sanāksmi.

Lēmumi:

* Sagatavot sanitāros protokolus par ēdināšanu tūristu mītnēs (atbildīgie: Jānis Jenzis, Jānis Priede)
* Latvijas Viesnīcu un restorānu asociācijas priekšlikumi Tūrisma likumā fiksēt terminus “hostelis” un “viesu dzīvoklis”, noteikt, ka vajadzīgs obligāts to reģistrs un atbilstības novērtēšana.
* Priekšlikumus apakšgrupas darbam iesūtīt Aleksandrai Gavrilovai aleksandra.gavrilova@em.gov.lv
* Apakšgrupa vienojas tikties reizi mēnesī un papildus, ja nepieciešams izskatīt aktuālus jautājumus.